da en da nl ca da da da es da nb da da da da da da da da da nb en da da fr da da da da da da de da da da da da da da da da da da nl da en da da es nl da
DI Forsvar og Sikkerhed indgår samarbejdsaftale med Ukraine | DI Forsvar og sikkerhed
10.8.2022 16:19:00 CEST | DI Forsvar og sikkerhed
DI Forsvar og Sikkerhed, som er Danmarks brancheforening for forsvars-, sikkerheds- og aerospacevirksomheder, har i dag indgået en samarbejdsaftale med den ukrainske søsterorganisation Ukroboronprom. Formålet med aftalen er på kort sigt at bistå Ukraine under den russiske invasion og på længere sigt at opbygge et mere permanent samarbejde.
Direktør Joachim Finkielman, DI Forsvar og sikkerhed. Foto: Sif Meincke.
Aftalen bliver underskrevet i Industriens Hus i København i dag.
- Vi er taknemmelige for den hjælp som Danmark og alle andre har bidraget med og stadig gør det - nu også på det forsvarsindustrielle område. Det stadigt mere omfattende samarbejde og de fælles projekter hjælper os med at forsvare vores suverænitet og ret til uafhængighed og frihedsrettigheder, som er helt grundlæggende europæiske værdier, siger direktør i Ukroboronprom Yuriy Husyev.
- Verdenen er i forandring og præget af den russiske invasion af Ukraine. Situationen kræver at vi står sammen, og at vestlige demokratier, organisationer og virksomheder tager ansvar i vores støtte til det ukrainske folk, siger direktør for DI Forsvar og sikkerhed Joachim Finkielman.
Samarbejdsaftalen har været under udarbejdelse det sidste års tid. Den fokuserer på områder, hvor både danske og ukrainske partnere kan se værdi i at udforske samarbejde til gensidig nytte. Fokus tager udgangspunkt i Ukraines behov og danske virksomheders kompetencer og produkter.
- Vi er meget stolte og glade for at have haft besøg af Ukroboronprom i dag. Det har givet os lejlighed til præsentere et udvalg af danske virksomheder for ukrainerne både enkeltvis og på et fælles møde efter ønske fra ukrainerne.
- Vi er åbne overfor at udbrede samarbejdet med ukrainerne bredt indenfor de område, hvor vi har identificeret potentiale. Det gælder blandt andet inden for det maritime område, vedr. overvågning, droner, beskyttelse, minerydning med videre, siger Joachim Finkielman.
Yderligere oplysninger fås hos presserådgiver Bo Hjuler, tlf. 2328 4912, e-mail boh@di.dk
Direktør Joachim Finkielman, DI Forsvar og sikkerhed. Foto: Sif Meincke.
Information om DI Forsvar og sikkerhed
DI Forsvar og sikkerhed
H.C. Andersens Boulevard 18
Vi arbejder for et åbent og velstående samfund i vækst og balance. Med det udgangspunkt skal Danmark være verdens mest attraktive land for virksomheder at arbejde i og ud fra. Når virksomheder i Danmark vinder, vinder hele Danmark.
DI hjælper hver dag virksomheder i Danmark med at vinde. Vi hjælper på udenlandske markeder, ved politiske forbedringer og med service og kompetencer, der øger konkurrenceevnen i hver enkelt medlemsvirksomhed
Følg pressemeddelelser fra DI Forsvar og sikkerhed
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI Forsvar og sikkerhed
Nyt samarbejde skal styrke dansk forsvarsindustri i Frankrig31.3.2022 16:19:25 CEST | Pressemeddelelse
DI Forsvar og sikkerhed har i dag underskrevet en fælles erklæring om strategisk partnerskab om forsvarsindustri med den danske ambassade i Paris. Forsvarsattaché Prins Joachim repræsenterede ambassaden ved underskrivelsen af erklæringen i Industriens Hus i København.
Forsvarsudvalget besøger danske forsvarsvirksomheder i Nordjylland27.1.2022 15:10:00 CET | Pressemeddelelse
Forsvarsudvalget besøger fredag den 28. januar 2022 danske forsvarsvirksomheder i Nordjylland. Først besøger udvalget Hydrema, hvor en række centrale virksomheder vil være samlet til præsentationer og rundvisning. Foruden Hydrema vil DC Supply, Scanfiber, IDOC, Skywatch og Precision Technic Defence deltage.
DI: Stærkt udspil fra regeringen om forsvarsindustrien13.8.2021 10:08:41 CEST | Pressemeddelelse
Erhvervslivet skal i langt højere grad end i dag bidrage til Danmarks sikkerhed og forsvar. Det lægger regeringens nye forsvarsindustriel strategi op til, som blev præsenteret i dag, og strategien bliver taget imod med kyshånd af Dansk Industri.
DI: Erhvervslivet vil bidrage mere til dansk sikkerhedspolitik17.6.2021 16:02:45 CEST | Pressemeddelelse
Dansk erhvervsliv skal spille mere aktivt og konstruktivt med i udformningen af dansk forsvars- og sikkerhedspolitik. Sådan lyder meldingen fra Dansk Industris medlemmer inden for forsvars- og aerospaceindustrien, som er samlet i brancheforeningen DI Forsvar og Sikkerhed.
Forsvarsindustrien skifter navn og genvælger bestyrelsen17.6.2021 16:02:23 CEST | Pressemeddelelse
Brancheforeningen for forsvars- og aerospacevirksomheder i DI, FAD, har på generalforsamlingen i dag vedtaget at skifte navn. Det sker samtidig med at brancheforeningen har lagt en ny strategi om at bidrage aktivt og konstruktivt til dansk sikkerhedspolitik, i en tid hvor trusselsbilledet er helt anderledes end da foreningen blev stiftet. Det er præcis 25 år siden, hvilket bliver markeret i forbindelse med generalforsamlingen og efterfølgende fejring med deltagelse af bl.a. forsvarsminister Trine Bramsen.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022